wickkiey/tamil-wikipedia-chunked huggingface dataset:
# வாக்களிக்கக் கையூட்டு விவகாரம்

## குற்றச்சாட்டுகளும் ஆதாரங்களும்

### குற்றச்சாட்டுகள்

பணம் வழங்கப்பட்ட அசோக் அர்கல், பகன் சிங் குலஸ்தே மற்றும் மகாவீர் பகோரா என்ற மூன்று பா.ஜ.க நாடாளுமன்ற உறுப்பினர்கள் கத்தை கத்தையாக 3 கோடி (715,000 அமெரிக்க டாலர்கள்) பணத்தை நாடாளுமன்றத்தில் காட்சிப்படுத்தி பெரும் பரபரப்பை ஏற்படுத்தினர். அவைத்தலைவர் சோம்நாத் சாட்டர்ஜி இந்தக் குற்றச்சாட்டுகளை விசாரிக்குமாறு புது தில்லி காவல் துறை ஆணையரை வேண்டினார்.  
ஆட்சியைத் தக்கவைக்க அரசு கையூட்டுக்கள் கொடுத்ததாக குற்றம் சுமத்திய பா.ஜ.க இந்தியப் பிரதமர் மன்மோகன் சிங் பதவி விலக வேண்டும் என வலியுறுத்தியது.
.
# வாக்களிக்கக் கையூட்டு விவகாரம்

## குற்றச்சாட்டுகளும் ஆதாரங்களும்

### ஆதாரங்கள்

இதற்கான ஆதாரங்களாக பா.ஜ.க காணொளி நாடாக்களை புதிய "ஆவணபூர்வ சாட்சியங்களாக" வழங்கியது. மேலும் தொலைக்காட்சி செய்தியூடகம் சிஎன்என்-ஐபிஎன் இந்த காணொளிகளை ஒளிபரப்பாததையும் கண்டிதது. ஆகத்து 12, 2008 அன்று இந்த நாடாக்கள் ஒளிபரப்பப்பட்டன..  
இந்தக் குழு திசம்பர் 15, 2008 அன்று மக்களவையில் வெளியிட்ட தனது அறிக்கையில் குற்றம் சாட்டப்பட்ட நாடாளுமன்ற உறுப்பினர்கள் அமர் சிங் மற்றும் அகமது படேல் இருவரும் குற்றமற்றவர்கள் என குறிப்பிட்டது.
# வாக்களிக்கக் கையூட்டு விவகாரம்

## குற்றச்சாட்டுகளும் ஆதாரங்களும்

### உச்சநீதிமன்ற இடையீடு

இந்நிலையில் 2011ஆம் ஆண்டுவரை இந்த வழக்கில் காவல்துறை மந்தமாக செயல்படுவதாக அண்மையில் நீதிமன்றம் கண்டனம் தெரிவித்ததோடு,தற்போதைய செயல்பாடு அறிக்கையை கேட்டிருந்தது. இதனையடுத்து தில்லி காவல்துறை அமர்சிங்கின் உதவியாளர் சஞ்சீவ் சக்சேனா மற்றும் பா.ஜ.க உறுப்பினர்களுக்கும் அமர்சிங்கிற்குமிடையே தரகராக செயலாற்றிய சுகைல் இந்துஸ்தானி ஆகியோர் கைது செய்யப்பட்டனர். இருவரது வாக்குமூலங்களின் அடிப்படையில் அமர்சிங்கிடம் விசாரணை நடத்தப்படுகிறது.
# ஆய் எயினன்

ஆய்-எயினன் அருள் உள்ளம் கொண்டவன். பறவைகளைப் பேணிப் பாதுகாத்து வந்தவன். இவன் ஆய் குடி என்னும் ஊரில் தோன்றிய மன்னர்களில் ஒருவன்.  
இவனைப் போலவே அதிகன் என்பவனும், பறம்பு-நாட்டு அரசன் பாரியும் பறவைகளைப் பேணிப் புகலிடம் தந்தவர்கள். சோழ அரசன் சிபி புறாவின் உயிரைப் பாதுகாக்கத் தன் உடலையே பருந்துக்குத் தர முன்வந்தவன் என்பதை இங்கு நினைவுகூரலாம்.  
புன்னாட்டை நன்னனிடமிருந்து மீட்டு அந்நாட்டு மக்கள் வேளிர்க்கே தருவதற்காக மிஞிலி என்பவனோடு வாகைப்பறந்தலை என்னுமிடத்தில் போரிட்டபோது மாண்டவன். இவன் போர்க்களத்தில் கிடந்தபோது இவன் வளர்த்த பறவைகள் வானில் வட்டமிட்டுப் பறந்து அவனுக்கு நிழல் செய்தனவாம்.
# அன்னி

இக்காலத்து அன்னியூர் என்னுமிடத்தில் இருந்துகொண்டு சங்ககாலத்தில் ஆண்ட மன்னன் அன்னி. இது நாகப்பட்டினம் மாவட்டத்தில் மயிலாடுதுறை வட்டத்தில் அமைந்துள்ளது.  
அன்னியின் காவல்மரமான புன்னை மரத்தை குறுக்கைப் பறந்தலைப் போரில் வென்ற திதியன் வெட்டிச் சாய்தபோது போர் வெற்றியை யாழ் மீட்டிப் பாடும் வயிரியர் ஆரவாரம் செய்தனர்.  
எவ்வி அரசன் நன்மொழி கூறி அடக்கிவைத்ததைப் பொருட்படுத்தாமல் திதியனோடு போரிட்டு அன்னி மாண்டான்.  
அன்னி பெரியவன்தான். என்றாலும் இருபெரு வேந்தர் அவனினும் பெரியர். அதனால் போரில் வென்ற இருபெரு வேந்தர் அன்னியின் புன்னைமரத்தை வெட்டிச் சாய்த்துவிட்டனர்.  
இருபெரு வேந்தர் என்று இங்குக் குறிப்பிடப்படுபவர்கள் சோழனும் பாண்டியனும் ஆவர்.
# கரடித்தோல் தொப்பி

**கரடித்தோல் தொப்பி** (Bearskin) என்பது உரோமத்தால் ஆன உயரமான தொப்பி. இது சடங்குமுறைப் படைத்துறைச் சீருடையின் ஒரு பகுதியாகப் பயன்படுகிறது. மரபு வழியாக இது எறிகுண்டு வீரர்களின் தலையணியாகப் பயன்பட்டது. இன்றும், பல்வேறு நாடுகளின் படைகளைச் சேர்ந்த எறிகுண்டு வீரர்களும் காவற்படை வீரர்களும் இத்தொப்பியை அணிகின்றனர்.
# கரடித்தோல் தொப்பி

## தோற்றம்

17 ஆம் நூற்றாண்டில் ஐரோப்பிய நாடுகளைச் சேர்ந்த எறிகுண்டு வீரர்கள், உரோமத்தால் மூடப்பட்ட துணித் தொப்பிகளை அணிந்தனர். பின்னர் 18 ஆம் நூற்றாண்டின் பிற்பகுதிவரை சிலகாலம் இப்பழக்கம் இல்லாதிருந்தது. அக்காலத்தில், பிரித்தானியா, பிரான்சு, எசுப்பானியா ஆகிய நாடுகளைச் சேர்ந்த படையினர் துணியாலான உச்சியைக் கொண்ட உயரமான உரோமத் தொப்பிகளை அணியத் தொடங்கியிருந்தனர். இத் தொப்பிகள் சில வேளைகளில் முன்புறம், வேலைப்பாடுகளுடன் கூடிய தகடுகளைக் கொண்டிருந்தன. படை வீரர்கள் உயரமாகத் தெரிவதற்காகவும், அணிவகுப்பிலும், போர்க்களத்திலும், வீரர்கள் கவர்ச்சியான தோற்றம் உடையவர்களாக இருப்பார்கள் என்பதற்காகவுமே இவ்வாறான தொப்பிகளை அணிந்தனர்.  
கரடித்தோல் தொப்பிகள் விலை கூடியவை என்பதாலும், பணிக்காலங்களில் இவற்றைப் பேணுவது கடினமாக இருந்ததாலும், 19 ஆம் நூற்றாண்டில் இதைச் சடங்குமுறைப் பணிகளை மேற்கொண்டிருந்த காவலர்களுக்கும், பிற அணிகளுக்குமே பயன்படுத்தினர். எனினும், கிரீமியப் போரின்போது பிரித்தானியக் காலாட்படையினரும், வேறு சில படைப் பிரிவினரும் கரடித்தோல் தொப்பியை அணிந்தனர். 1902 ஆம் ஆண்டில் காக்கியாலான படைத்துறைச் சீருடை அறிமுகமாகும் வரை இது நீடித்தது.
# கரடித்தோல் தொப்பி

## பெல்சியப் படை

1914 ஆம் ஆண்டுவரை பெல்சியப் படைத்துறையின் எறிகுண்டுப் படையணியின் அணிவகுப்புக்கான சீருடையில் கரடித்தோல் தொப்பி இடம்பெற்று இருந்தது. இப்போது, சில சடங்குமுறைத் தேவைகளுக்கு மட்டும் இத்தொப்பியை மீண்டும் அறிமுகம் செய்துள்ளனர்.
# கரடித்தோல் தொப்பி

## பிரித்தானியப் படை

வாட்டர்லூ சண்டையைத் தொடர்ந்து, எறிகுண்டுக் காவல் படையினர் கரடித்தோல் தொப்பிகளை அணிய அனுமதிக்கப்பட்டனர். இந்த மரபைப் பின்னர் மற்ற இரண்டு காவல் படைப் பிரிவுகளுக்கும் விரிவாக்கினர். அரச இசுக்காட் டிரகூன் காவலரும், ஃபுசிலியர் படைப்பிரிவைச் சேர்ந்த அலுவலர்களும் கரடித்தோல் தொப்பியைத் தமது சடங்குமுறைச் சீருடையின் ஒரு பகுதியாக அணிந்தனர்.  
பிரித்தானியக் காலாட்படைக் காவலர் அணியும் கரடித்தோல் தொப்பி 18 அங்குல உயரமும், 1.5 இறாத்தல் நிறையும் கொண்டது. இது கனடா நாட்டு கறுப்புக் கரடியின் உரோமத்தால் செய்யப்படுகிறது. பெண் மண்ணிறக் கரடிகளின் உரோமம் தடிப்பாகவும், அடர்த்தியாகவும் இருப்பதால், உயர் அலுவலர்களின் தொப்பிகளைக் கனடா நாட்டு மண்ணிறக் கரடிகளின் உரோமத்தால் செய்து பின்னர் கறுப்புச் சாயம் பூசுகின்றனர். ஒரு முழுக் கரடியின் தோல் ஒரு தொப்பிக்கு மட்டுமே பயன்படுகின்றது. பிரித்தானியப் படைத்துறையினர் தமக்குத் தேவையான கரடித்தோல் தொப்பிகளைப் பிரித்தானியத் தொப்பி உற்பத்தி நிறுவனம் ஒன்றிடமிருந்து பெறுகின்றனர். இத் தேவைக்காக இந்நிறுவனம், ஒரு ஆண்டுக்கு 50 தொடக்கம் 100 வரையான கரடித் தோல்களை ஒன்றுக்கு £650 வீதம் கொடுத்து வாங்குகின்றனர். முறையாகப் பேணினால் இத் தொப்பிகள் பல பத்தாண்டுகள் வரை பயன்படக்கூடியவை. தற்போது பயன்பாட்டில் உள்ள சில தொப்பிகள் 100 ஆண்டுகளுக்கு மேற்பட்ட பழமை கொண்டவை.
# கரடித்தோல் தொப்பி

## பிரித்தானியப் படை

### எதிர்ப்பு

1888 ஆம் அண்டு ஆகத்து 3 ஆம் தேதியிட்ட "த நியூ யார்க் டைம்சு", கரடித்தோல்களின் பற்றாக்குறை காரணமாகக் கரடித்தோல் தொப்பிகளின் பயன்பாடு படிப்படியாகக் கைவிடப்படலாம் எனச் செய்தி வெளியிட்டது. இக் கட்டுரையில் கரடித்தோல் தொப்பி ஒன்றுக்கு £7–5 வரை (2007 ஆம் ஆண்டுக் கணக்குப்படி இது £600) செலவாவதாகவும், இது, படை அணிவகுப்புத் தேவைகளுக்காவன்றி வேறு பயன் இல்லாத ஒன்று என்றும், பழைய வழக்கத்தைத் தக்கவைத்துக் கொள்வதற்கு இவ்வளவு செலவு ஆகிறது என்றும் அது குறிப்பிட்டுள்ளது.  
1997 ஆம் ஆண்டில் ஒழுக்கம் சார்ந்த காரணங்களுக்காகக் கூடிய விரைவில் கரத்தோல் தொப்பியின் பயன்பாட்டைக் கைவிடப்போவதாகப் பாதுகாப்புக் கொள்வனவுக்கான பிரித்தானிய அமைச்சர் கில்பர்ட் பிரபு அறிவித்தார். ஆனால், இத்தொப்பிகளுக்கான மாற்றாக எதுவும் இருக்கவில்லை.  
2005 ஆம் ஆண்டில், பாதுகாப்பு அமைச்சு, செயற்கை உரோமத்தால் செய்த தொப்பிகளைச் சோதனைக்காகப் பயன்படுத்துவதற்குத் தொடங்கியது. ஏற்கெனவே படைத்துறையில் பயன்பட்டு வந்த நீரெலி தொப்பிகளுக்கும், சிறுத்தைத் தோல்களுக்கும் பதிலாகச் செயற்கைப் பொருட்கள் பயன்பட்டு வருகின்றன. 2005 மார்ச்சு மாதத்தில், பாராளுமன்றத்தின் தொழிற்கட்சி உறுப்பினரான கிறிசு முல்லின், கரடித்தோல் தொப்பிகளை உடனடியாகத் தடை செய்யுமாறு கோரிக்கை விடுத்தார். இத்தொப்பிகளுக்கு எந்தவிதமான படைத்துறை முக்கியத்துவமும் கிடையாது என்றும், இதன் பயன்பாடு கொடூரத்தன்மை கொண்டது எனவும் அவர் குறிப்பிட்டார்.  
விலங்குகளை நெறிமுறைப்படி நடத்துவதற்கான மக்கள் என்னும் விலங்குகளின் உரிமைகளுக்கான குழுவும் இத் தொப்பிகள் தொடர்ந்தும் பயன்பட்டு வருவதற்குத் தொடர்ந்தும் எதிர்ப்புத் தெரிவித்து வருகிறது. 2006 ஆம் ஆண்டில் புனித பால் பேராலயத்துக்கு அருகில் உள்ள புனித பால் ஹில் பகுதியில், இந்த அமைப்பச் சேர்ந்த 70 பேர் ஆடை எதுவும் இன்றி ஆர்ப்பாட்டம் செய்தனர். உண்மையான கரடித்தோலுக்குப் பதிலாகச் செயற்கைப் பொருட்களைப் பயன்படுத்துமாறு இவர்கள் கோரி வருகின்றனர்.  
கரடிகளின் எண்ணிக்கையைக் கட்டுப்பாட்டுக்குள் வைப்பதற்கான, கனடா அரசாங்கத்தின் திட்டப்படி, தாயக இனுயிட் வேட்டைக்காரர்கள் ஆயிரக் கணக்கான கரடிகளைக் கொல்வதாகவும், இதில் 100 கரடிகளின் தோல்களை மட்டுமே தாம் பயன்படுத்துவதாகவும் படைத்துறை அதிகாரிகள் கூறுகின்றனர்.
# கரடித்தோல் தொப்பி

## கரடித்தோல் தொப்பியை இன்னும் பயன்படுத்தும் நாடுகள்

- : பெல்சியக் கூட்டாட்சிக் காவல்துறை
- அரச பாதுகாவலர் (1938)
- : கனடாப் படைத்துறை
- அரச 22<sup>e</sup> படைப்பிரிவு (1914),
- ஆளௌனர் நாயகத்தின் காலாட் காவலர் (1861),
- கனடா எறிகுண்டுக் காவலர் (1764),
- கனடாவின் அரச படைப்பிரிவு (1885)
- : அரச டேனியப் படைத்துறை
- அரச மெய்ப்பதுகாவலர் (1658)
- : இத்தாலியப் படைத்துறை
- 1வது எறிகுண்டுப் படைப்பிரிவு
- 8வது குதிரைப்படைப் பிரிவு
- : அரச நெதர்லாந்துப் படைத்துறை
- எறிகுண்டுக் காவலர் (1829)
- : சுவீடியப் படைத்துறை
- அரச மெய்ப்பாதுகாவலர் (1521)
- : பிரித்தானியப் படைத்துறை
- காலாட்படைக் காவலர்களின் ஐந்து படைப்பிரிவுகள்.
- அரச இசுக்காட்சு டிரகூன் காவலர்
- கௌரவ கனரக ஆயுதப் பிரிவு
1 பிரிவு ஆளுனரின் காவலர் - கானெக்ட்டிக்கட் தேசிய காவலர் - சடங்குமுறைப் பிரிவு
# அன்னி மிஞிலி

**அன்னி மிஞிலி** என்பவள் சோசர் குடிமகள்.  
இவள் வாழ்ந்த ஊர் அழுந்தை.  
இந்த அழுந்தை இக்காலத்தில் தேரழுந்தூர் என்று வழங்கப்படுகிறது.  
இவளின் தந்தை ஆனிரை மேய்த்துக்கொண்டிருந்தான். அப்போது அவன் சற்றே கண்ணயர்ந்துவிட்டான். அப்போது அவனது பசு ஒன்று அருகில் பயறு விளைந்திருந்த வயலில் நுழைந்து மேய்ந்துவிட்டது. ஒன்றுமொழிக் கோசர் மன்றத்தில் கூடிக், கண் அயர்ந்த குற்றத்துக்காக அவனது கண்ணைத் தோண்டி எடுத்துவிட்டனர். அன்னிமிஞிலி கோசரைப் பழிவாங்க உறுதி பூண்டாள். உண்ணாமலும், நீராடி உடை மாற்றாமலும் படிவம் மேற்கொண்டாள். திதியனிடம் முறையிட்டாள். திதியன் கொடுமைப் படுத்திய ஒன்றுமொழிக் கோசரைக் கொன்றான். இந்த மகிழ்ச்சியில் திளைத்த அன்னிமிஞிலி தன் அழுந்தூர்த் தெருவில் பெருமிதத்தோடு நடந்து சென்றாள்.
# அன்னி மிஞிலி

## காண்க

- சங்ககாலத் தண்டனை
# குவானக்கோ

**குவானக்கோ** (*Guanaco*) தென்னமெரிக்காவைத் தாயகமாகக் கொண்ட ஒட்டக இனத்தைச் சேர்ந்த ஒரு விலங்கு. பொதுவாக இது தோள் வரை 107 முதல் 122 செ.மீ உயரமும் (3.5 - 4 அடி) 90 கிலோ எடையும் இருக்கும். இதன் உடலின் மேற்பாகம் இளம் பழுப்பு நிறத்திலும் அடிப்பாகம் வெண்மையாகவும் இருக்கும். முகம் சாம்பல் நிறத்திலும் சிறிய நேரான காதுகளையும் கொண்டிருக்கும். குவானக்கோ என்னும் பெயர் தென்னமெரிக்க கெச்சுவா மொழிச் சொல்லான வனாக்கு என்ற சொல்லில் இருந்து தோன்றியதாகக் கூறப்படுகிறது.
# விக்குன்யா

**விக்குன்யா** தென்னமெரிக்காவில் உள்ள உள்ள ஒட்டக இனத்தைச் சேர்ந்த ஒரு விலங்கு. உயிரியல் அடிப்படையில் இது இலாமாவிற்கு நெருக்கமானது. இது இதனுடைய முடிக்காக வளர்க்கப்படுகிறது. இவை குறைவான மயிர்களைக் கொடுத்தாலும், இதன் மயிர்கள் மிகவும் மென்மையாகவும் வெதுவெதுப்பாகவும் இருப்பதால், அவற்றினாற் செய்யப்பட்ட ஆடைகள் விரும்பி வாங்கப்படுகின்றன. மூன்றாண்டுகளுக்கு ஒருமுறைதான் வெட்ட முடியும் என்பதால் இதன் மயிரின் விலை மிகவும் அதிகமாகும்.  
இன்கா காலந்தொட்டு விக்குன்யாக்கள் அரசின் சட்டப் பாதுகாப்புப் பெற்றுள்ளன. 1974-இல் அழியும் நிலையில் இருப்பதாக அறிவிக்கப்பட்டபோது வெறும் 6000 விலங்குகளே எஞ்சியிருந்தன. தற்போது, இவற்றின் எண்ணிக்கை 350,000 ஆகக் கூடியுள்ளது.  
விக்குன்யா பெரு நாட்டின் தேசிய விலங்கு ஆகும். இது பெரு அரச சின்னத்திலும் இடம்பெற்றுள்ளது.
# நெறிபிறழ்வு (உளவியல்)

**நெறிபிறழ்வு** (*perversion*) என்பது இயல்பான பாலியல் செயற்பாடுகளுக்கு பிறழ்வான என்றவகையில் வழங்கப்பட்டு வருகின்றது. இது உளவியல் நோக்கில் பாலியல் தொடர்பான வேட்கைகளைக் (sexual desires) குறிப்பதாகும். இதன் அடிப்படையிலேயே மோகத்திரிபுகள் (pervertions) ஏற்படுகின்றன என்பர் அறிஞர். இவ்வாறான மோகம் என்பது பல நிலைகளில் அழைக்கப்பட்டு வருகின்றன. அவை, காட்சிமோகம் (exibitionism), பார்வைமோகம் (voyerism), சார்பொருள்மோகம் (fetishism), தன்மோகம் (narcissism) என்பனவாகும். பிறரைக் காமநோக்கில் பார்த்து இன்புறுவது பார்வைமோகம் எனப்படும். தன் அழகை, அங்கங்களைப் பிறருக்குக் காட்டுவது காட்சிமோகம். தன் காதலி, காதலன், பயன்படுத்திய பொருட்களைக் கண்டு காமுறுதல் சார்பொருள் மோகம். தன்னைத் தான் கண்டு தானே காமுறுதல், தன் அழகில் தானே மயங்குதல் தன்மோகம் எனப்படும்.
# இழைநார்ப் பெருக்கம்

**இழைநார்ப் பெருக்கம் ** (Fibrosis) என்பது சீரடையும் அல்லது எதிர்வினையாற்றும் ஓர் உடற்பகுதியின் அல்லது இழையத்தின் ஒரு கூறான இணைப்பிழையங்கள் வழமையைவிட அளவிற்கு அதிகமாக உருவாக்கப்படுதலாகும். இது அந்த உறுப்பின் அல்லது இழையத்தின் இணைப்பிழையங்கள் வழமையான பகுதியாக உருவாவதிற்கு மாறானது. உறுப்பு அல்லது இழையத்தின் வடிவத்தை முற்றிலும் மாற்றியமைக்கும் ஒன்றுபட்ட இழையப்பெருக்கம் காயவடு ஆகும்.  
வழமையான குணமடைதலும் சில நேரங்களில் இவ்வாறுக் குறிப்பிடப்படுகிறது எனினும் இத்தகைய பயன்பாடு மிகவும் அரிது.
# வாசுதேவன்

## தேவ என்ற பகுதி

இப்பகுதி 'திவ்' என்ற வட மொழி வேர்ச் சொல்லிலிருந்து வருகிறது. அதற்கு 'விளங்க', 'பளபளக்க' 'எறிய', 'சூதாட', 'சொக்கட்டான் ஆட', 'விளையாட', 'பந்தயம் போட', 'வியாபாரம் செய்ய', 'விற்க', 'புகழ', 'விரும்ப' என்றெல்லாம் பொருள் சொல்லலாம்.  
படைப்பு முதலியவற்றில் எல்லையில்லாதபடி விளையாடுபவர்; எதனையும் வெல்லும் எண்ணம் கொண்டவர்; ஒளிமிக்கவராக விளங்குபவர்; ஆனந்தப்படுபவர்; பெருமிதத்துடனிருப்பவர்; அழகுடன் துலங்குபவர்; எங்கும் செல்லும் திறமையுள்ளவர்; புகழப்படுபவர்; விரும்பப்படுபவர்; செயலாற்றுபவர்; ஜீவனாக ஒவ்வொரு உடலிலும் இருந்துகொண்டு உலக விவகாரங்களில் ஈடுபடுபவர். இவையெல்லாம் 'திவ்' என்ற வடமொழி வினைமூலத்தினின்று உண்டான 'தேவ' என்ற சொல்லினால் ஏற்படும் பொருள்கள்.  
சிறுமையையே பெருமையாக மனிதனை நினைக்கும்படி செய்வதே அவரது பெரும் விளையாட்டு. விளையாடுவதால தேவன்.
# வாசுதேவன்

## திரண்ட பொருள்

'வாசு', 'தேவ' ஆகிய இருபகுதிகளும் சேர்ந்து 'வாசுதேவர்' என்று ஆவதால் திரண்ட பொருளாக ' எங்கும் உறைபவராக இருந்து எல்லோரையும் எப்பொழுதும் விளையாட்டாகவே காப்பவர்' என்று சொல்லலாம்.
# வாசுதேவன்

## மாயையால் மறைப்பவர்

சாதயாமி ஜகத் விஶ்வம் பூத்யா ஸூர்ய இவாம்ஶுபிஹி"ஆதவன் உலகைத் தன் ஒளிக்கதிர்களால் வியாபித்து மூடுகின்றான். அவ்விதம் மூடுகின்ற ஒளிக்கதிர்களை அறியாமல் ஒளிக்கதிர்களால் விளக்கம் பெறும் உலகை மட்டுமே காண்கிறோம். ஆண்டவன் தன் பெரும் சக்தியான மாயையாகிய பெருமையால் உலகை மூடுகிறார்.
# வாசுதேவன்

## வாசுதேவ வியூகம்

சங்கர்ஷணர் (அழித்தல்), அனிருத்தன் (காத்தல்), பிரத்யுமனன் (படைத்தல்) என்ற வியூக நிலையிலுள்ள மூவருக்கும் மேம்பட்டவராயும் தலைவராகவும் உள்ள வாசுதேவர் என்பவர் பரம்பொருளே, என்கிறார் ஆதி சங்கரர்.வைணவ மரபில், வாசுதேவரை பரவாசுதேவர் என்று வழங்குவர்.பரவாசுதேவர், சங்கர்ஷணர், அனிருத்தர், பிரத்யும்னர் என்ற பெயர்களில், நாராயணனாகிய பரம்பொருள் தன்னையே இந்நால்வராக்கிக்கொண்டு படைப்பு முதலிய தொழில்களில் ஈடுபடுகிறார்; பரவாசுதேவர் மற்ற மூவருடைய பணிகளுக்கு தலைவராக இருக்கிறார். ஆகமத்தை ஒட்டி நடக்கும் வைணவ ஆலய வழிபாட்டில் இந்த வியூக நிலைக்கும் பெயர்களுக்கும் அதிக இடம் உள்ளது.  
இன்னும், இந்த வியூகமே பன்னிரண்டாக விரிந்து கேசவ, நாரயண, மாதவ, கோவிந்த, விஷ்ணு, மதுசூதன, திரிவிக்ரம, வாமன, ஶ்ரீதர, ஹ்ருஷீகேச, பத்மநாப, தாமோதர என்ற பெயர்களுடன் விளங்குகிறது.
# வாசுதேவன்

## இதனையும் காண்க

- அனிருத்தன்
- பிரத்தியுமனன்
- கிருட்டிணன்
# வாசுதேவன்

## துணை நூல்கள்

: * சி.வெ. ராதாகிருஷ்ண சாஸ்திரி. ஶ்ரீ விஷ்ணு ஸஹஸ்ரநாம ஸ்தோத்திரம். சிமிழி வெங்கடராம சாஸ்திரி டிரஸ்ட். 1986.  
:* Shri Vishnu Sahasranama, with the Bhashya of Parasara Bhattar. Trans.Prof. A. Srinivasa Raghavan. Sri Vishishtadvaita Pracharini Sabha, Mylapore, Madras. 1983.  
:* Complete Works of Sri Sankaracharya, in the Original Sanskrit. Vol.V: Laghu Bhashyas. Samata Books. Madras. 1982  
:* A Learner's Sanskrit-Hindi-Tamil-English Dictionary. The Samskrit Education Society, Mylapore, Madras. 1982.
# டி மாவர்-லாப்லாசு தேற்றம்

போல மாறுகிறது.]]
கணிதத்தின் ஒரு பிரிவான புள்ளியியலின் நிகழ்தகவுக் கோட்பாட்டில், **டி மாவர் - லாப்லாசு தேற்றம்** (*de Moivre–Laplace theorem*) ஒரு ஈருறுப்புப் பரவலானது சில நிபந்தனைகளின் கீழ் எவ்வாறு இயல்நிலைப் பரவலாக மாறுகிறது என்பதைப் பற்றிக் கூறுகிறது. இத்தேற்றம் மைய எல்லைத் தேற்றத்தின் ஒரு சிறப்பு வகையாகும்.  
இத்தேற்றத்தின் கூற்றின்படி, *n* பெர்னெளலி முயற்சிகளில் ஒவ்வொரு முயற்சியிலும் வெற்றியின் நிகழ்தகவு *p* எனவும், கிடைக்கக் கூடிய வெற்றிகளின் எண்ணிக்கையை சமவாய்ப்பு மாறியாகவும் எடுத்துக் கொண்டால் அச்சமவாய்ப்பு மாறியின் நிகழ்தகவுப் பரவல் ஒரு ஈருறுப்புப் பரவலாகும். இப்பரவலின் சராசரி *np* , திட்டவிலக்கம் <math>\sqrt{npq}</math> ஆகும். இதில் *n* ன் மதிப்பு மிக அதிகமாகும்போது இன்னும் சில நிபந்தனைகளுக்கு உட்பட்டு ஈருறுப்பு பரவல், இயல்நிலைப் பரவலாகத் தோராயப்படுத்தப்படுகிறது.  
டி மாவரின், *தி டாக்ட்ரின் ஆஃப் சான்சஸ்* (The Doctrine of Chances) புத்தகத்தின் இரண்டாம் பதிப்பில் இத்தேற்றம் வெளியானது. அப்புத்தகத்தில் பெர்னெளலியின் முயற்சிகள் என்ற சொல் பயன்படுத்தப்படவில்லையென்றாலும் ஒரு நாணயத்தை 3600 முறை சுண்டும்போது கிடைக்கக் கூடிய தலைகளின் எண்ணிக்கையின் நிகழ்தகவுப் பரவலைப் பற்றி டி மாவர் குறிப்பிட்டு எழுதியுள்ளார்.
# டி மாவர்-லாப்லாசு தேற்றம்

## தேற்றம்

*n* ன் மதிப்பு அதிகமாகும்போது *np* ன் அண்மைப்பகுதியில் அமையும் *k* க்கு  
: <math>{n \choose k}\, p^k q^{n-k} \simeq \frac{1}{\sqrt{2 \pi npq}}\,e^{-(k-np)^2 / (2npq)}, \quad p+q=1,\ p>0,\ q>0</math> எனத் தோராயப்படுத்தலாம்.
அதாவது, <math>n\to\infty</math> எனும்போது இடது மற்றும் வலதுபுறங்களின் விகிதம் ஒன்றை நெருங்குகிறது.
# 2011 தமிழ்நாடு நில அபகரிப்பு வழக்குகள்

**தமிழ்நாடு நில அபகரிப்பு வழக்குகள்** என்பது ஜெ. ஜெயலலிதா தலைமையிலான அதிமுக அரசு 2011 ஆம் ஆண்டு பதவியேற்றவுடன் பொதுமக்களிடமிருந்து சட்டத்திற்கு புறம்பாக அபகரிக்கப்பட்ட அல்லது ஆக்கிரமிப்பு செய்யப்பட்ட நிலங்களை உரியவர்களிடமே ஒப்படைப்பதற்காக எடுக்கப்பட்ட சட்டப்பூர்வ நடவடிக்கைகளைக் குறிக்கிறது.  
தமிழ்நாட்டிலுள்ள நில உரிமையாளர்களிடமிருந்து நிலத்திற்கான முழுத்தொகையைக் கொடுக்காமலோ அல்லது போலி ஆவனங்கள் தயாரித்தோ அல்லது மிரட்டியோ நிலத்தைச் சட்டத்திற்குப் புறம்பாக அபகரித்துக் கொள்தல் அல்லது ஆக்கிரமிப்பு செய்து கொள்தல் போன்ற நடவடிக்கைகள் தமிழ்நாடு முழுவதும் பரவலாக 2006-2011 காலகட்டத்தில் (திமுக ஆட்சிகாலத்தில்) அதிகமாக நடைபெற்றதாக் தமிழக அரசு குற்றம் சாட்டியது. இப்படி நிலங்களை இழந்த நிலங்களின் உரிமையாளர்கள் கொடுத்த புகார்களின் மேல் பதிவு செய்யப்படும் வழக்குகள், அதன் மீதான நடவடிக்கைகள் ”தமிழ்நாடு நில அபகரிப்பு வழக்குகள்” என்று அழைக்கப்படுகின்றன. நில அபகரிப்பு புகார்களை விசாரிப்பதற்காக சூலை 10, 2011 அன்று தமிழக அரசு தனிப்பிரிவு ஒன்றை நிறுவியது. அதன்படி காவல் துறையில், தனியாக சிறப்பு பிரிவு ஒன்று காவல் தலைமை அலுவலகத்திலும், ஒவ்வொரு மாவட்டத்திலும் இயங்கும்.
# 2011 தமிழ்நாடு நில அபகரிப்பு வழக்குகள்

## தனிப்பிரிவு

### திமுகவின் குற்றச்சாட்டுக்கள்

திமுகவினரை மட்டுமே குறிவைத்து நில அபகரிப்பு வழக்குகள் தொடரப்படுவதாகவும், 2006 முதல் 2011 வரையிலான சம்பவங்கள் மட்டுமே விசாரிக்கப்படுவதாகவும், 2001ஆம் ஆண்டிலிருந்து நடைபெற்ற குற்றங்கள் பற்றி விசாரிக்கப்படவில்லை என்று குற்றம்சாட்டி தமிழ்நாடு ஆளுநரை சந்தித்து திமுக சார்பில் புகார் அளிக்கப்பட்டது.
# 2011 தமிழ்நாடு நில அபகரிப்பு வழக்குகள்

## அதிமுக கட்சியினர்

- சேலம் கன்னங்குறிச்சியைச் சேர்ந்த ராம்மூர்த்தி என்பவரின் நிலத்தை அவரது உறவினர்கள் மூவர் அதிமுக நகரச்செயலாளர் ரவிசேகர் என்பவருக்கு விற்றுவிட்டதாக புகார் அளித்ததைத் தொடர்ந்து அந்த நால்வரும் கைது செய்யப்பட்டனர்.
- திருவண்ணாமலையை அடுத்த வேங்கிக்கால் பஞ்சாயத்து துணை தலைவர் அ.தி.மு.க.,மாவட்ட பிரதிநிதியான மூர்த்தி, பரசுராமன் மற்றும் மாரிமுத்து ஆகிய மூவருக்கும் திருவண்ணாமலை - வேலூர் சாலையில் உள்ள தென்பள்ளிப்பட்டு சாலையில் இருந்த சொந்தமான நிலம் 4 ஏக்கர் 60 சென்ட்டை, அமைச்சர் அக்ரி கிருஷ்ணமூர்த்தி மோசடி செய்து பெற்று கொண்டு, பணத்தை கொடுக்க மறுத்து வருகிறார், எனக்கு பணத்தையோ அல்லது மோசடி செய்து எழுதி வாங்கி கொண்ட நிலத்தையோ திரும்ப பெற்று தர வேண்டும் என, கடந்த 20ம் தேதி போலீசில் புகார் செய்தார். புகார் குறித்து போலீசார் விசாரணை நடத்தி வந்தனர். அ.தி.மு.க., தலைமையும் இந்த புகார் மீது விசாரணை நடத்தியது. இந்த புகார் தொடர்பாக அமைச்சர் பன்னீர்செல்வம் தலைமையில், அ.தி.மு.க., சார்பில் மூர்த்தி மற்றும் அமைச்சர் அக்ரி கிருஷ்ணமூர்த்தி ஆகிய இருதரப்பையும் அழைத்து நேற்று விசாரணை நடத்தினர்.அப்போது, புகாரை வாபஸ் பெறுமாறு மூர்த்திக்கு, பன்னீர்செல்வம் அறிவுறுத்தியதாக கூறப்படுகிறது. மூர்த்தி, எஸ்.பி., அலுவலகத்துக்கு வந்து புகார் மனுவை வாபஸ் பெறுவதாக எழுத்து பூர்வமாக எழுதி கொடுத்தார்.மனுவை பெற்று கொண்ட போலீஸார், எஸ்.பி., சாமுண்டீஸ்வரி அலுவலக வேலை காரணமாக சென்னை சென்றுள்ளார். அவரிடம் நீங்கள் நேரில் சந்தித்து காரணத்தை கூறி புகார் மனுவை வாபஸ் பெற்று செல்லுமாறு கூறி அனுப்பி விட்டனர்.  
::அமைச்சர் அக்ரி கிருஷ்ணமூர்த்தி மீது மேலும் ஒரு நிலஅபகரிப்பு புகார் தெரிவிக்கப்பட்டுள்ளது. திருவண்ணாமலை கோயில் அறங்காவலர் குழு உறுப்பினராக இருந்த சிவாஜி என்பவருக்கு சொந்தமான நிலத்தை மிரட்டி எழுதி வாங்கியதாக சிவாஜியின் மருமகன் அரவிந்தன் புகார் தெரிவித்துள்ளார். ரூ.10 கோடி மதிப்பிலான நிலத்தை ரூ.10 லட்சத்திற்கு வாங்கியதாக புகாரில் குறிப்பிடப்பட்டுள்ளது.
# 2011 தமிழ்நாடு நில அபகரிப்பு வழக்குகள்

## காங்கிரஸ் கட்சியினர்

சோழிங்கநல்லூர் தொகுதி தமிழ்நாடு இளைஞர் காங்கிரஸ் நிர்வாகிகள் கந்தன், முரளி ஆகியோர் ஆவணங்களைத் திருடி போலி ஆவணங்கள் தயாரித்து பொதுமக்களை மிரட்டி வந்ததாக புகார் அளிக்கப்பட்டது. அதனைத் தொடர்ந்து அவர்கள் இருவரும் குண்டர் சட்டத்தில் கைது செய்யப்பட்டனர்.
# 2011 தமிழ்நாடு நில அபகரிப்பு வழக்குகள்

## பிற கட்சியினர்

முன்னாள் பாமக சட்டமன்ற உறுப்பினர் மருத்துவர் நெடுஞ்செழியன் காந்தி டிரஸ்ட் நிலத்தை அபகரித்ததாக பொத்தனூர் மக்கள் குடிமை இயத்தை சேர்ந்த மதியழகன் என்பவர் புகார் கொடுத்ததின் பேரில் கைது செய்யப்பட்டார்.
# 2011 தமிழ்நாடு நில அபகரிப்பு வழக்குகள்

## தொழில் துறையினர்

- கோவையைச் சேர்ந்த பரிசுசீட்டு அதிபர் மார்ட்டின் மீது ஸ்ரீபெரும்புதூரைச் சேர்ந்த எம்.அங்குராஜ் என்பவர் பூந்தமல்லி நசரத்பேட்டை காவல் நிலையத்தில் தனது மாமாவுடன் சேர்ந்து போலி ஆவணங்கள் மூலம் 2 ஏக்கர் 35 சென்ட் நிலத்தை அபகரித்துக் கொண்டார் என புகார் கொடுத்தார். இந்த வழக்கில் மார்ட்டின் அவரது உறவினர் பெஞ்சமின் உள்பட 7 பேரும் சென்னை உயர்நீதிமன்றத்தில் முன்பிணை பெற்றுள்ளனர். அவர்கள் தினமும் காவல் நிலையத்திற்கு வந்து கையெழுத்து போட வேண்டும் என்று நீதிமன்றம் நிபந்தனை விதித்தது. மார்ட்டின் மீது 11 வழக்குகள் நிலுவையில் உள்ளதாலும், மேலும் மேலும் நிலமோசடி புகார்கள் வருவதாலும் அவர் கைது செய்யப்பட்டுள்ளதாக கூறப்பட்டுள்ளது. மார்ட்டின் குண்டர் சட்டத்தில் கைது செய்யப்பட்டுள்ளார்.
- மதுரை காளவாசல் பகுதியில் ஸ்ரீ என்ற மருத்துவமனையை மருத்துவர் நவநீதகிருஷ்ணன், அரசு மருத்துவர் சரவணப்பெருமாள், அவரது மனைவி, பதிவுத்துறை டிஐஜி அண்ணாமலை மற்றும் அழகிரி வட்டாரத்தைச் சேர்ந்த பொட்டு சுரேஷ் ஆகியோர் மிரட்டி வாங்கி விட்டதாக அந்த மருத்துவமனையை முன்பு வைத்திருந்தவர் காவல்நிலையத்தில் புகார் தெரிவித்ததை தொடர்ந்து அவர்கள் அனைவரையும் கைது செய்தனர்
# மூலமறியா தான்தோன்றி

**மூலமறியா தான்தோன்றி ** (Idiopathic) என்ற பெயரடை மருத்துவத்தில் முதன்மையாக *தானாகவே வெளிப்பட்ட * அல்லது *ஓர் தெளிவற்ற அல்லது அறியாத காரணி* எனக் குறிப்பிடப் பயன்டுத்தப்படுகிறது. இதன் ஆங்கிலமூலம் இடியோதிக் என்ற சொல் கிரேக்க மொழியில் இடியோசு (ἴδιος) *தானே* என்றும் + பாதோசு (πάθος) *துன்பம்* என்றும்இணைந்து *தானே தோன்றும் நோய்* எனப் பொருள் தருகிறது. இது நோய் வகைப்பாட்டியலில் வரையறுக்கப்படும் ஓர் கலைச்சொல்லாகும். சில மருத்துவச் சூழல்களில் நோய்க்கான ஒருசில காரணங்கள் அறியப்பட்டிருக்கலாம்; இருப்பினும் குறிப்பிட்ட விழுக்காடு நோயாளிகளில் நோய்க்காரணம் உடனடியாக அறியப்படாமலோ வரையறுக்கப்படாமலோ இருக்கலாம். இத்தகைய நேரங்களில், மூல காரணம் அறியப்படாது மூலமறியா நோய்த்தன்மை எனப்படும்.  
சில நோய்த்தன்மைகளுக்கு கூடுதல் விழுக்காடு நேரங்களில் மருத்துவ சமூகத்தால் மூலகாரணம் அறியப்படாமல் உள்ளது ; வேறுசில நோய்த்தன்மைகளுக்கு மூலமறியா தான்தோன்றி விழுக்காடு குறைவாக உள்ளது. மருத்துவ அறிவியல் ஆய்வுகள் ஒரு குறிப்பிட்ட நோய் அல்லது நோய்த்தன்மை குறித்து மேம்படும்போது மூலகாரணங்கள் அறியப்பட்டு *மூலமறியா தான்தோன்றி* விழுக்காடு குறைந்து வரும்.
# கடைசல் இயந்திரம்

இயந்திரங்களின் தாய் என்று அழைக்கப்படும் **கடைசல் இயந்திரம்** தொழிற்சாலைகளில் அதிக அளவில் பயன்படுத்தப்படும் ஒரு இயந்திரம் ஆகும். கடைசல் இயந்திரம் மூலப்பொருளை உருளடிப்படை உருவத்திற்கு மாற்ற உதவுகிறது. இங்கிலாந்து நாட்டைச் சேர்ந்த ஹென்றி மாட்ஸ்லே என்ற பொறியாளர் 1797-ஆம் ஆண்டு மரை வெட்டும் கடைசல் இயந்திரத்தை வடிவமைத்தார். இன்றைய நவீன கடைசல் இயந்திர வளர்ச்சிக்கு இவரது கண்டுபிடிப்பே அடிப்படை ஆகும்.
# கடைசல் இயந்திரம்

## வரலாறு

| எண் | காலம் | இயக்கமுறை |  |
| --- | --- | --- | --- |
| 1. | பண்டைக்காலம் (கி.மு.1300) | இருமனிதர்கள் (manual) |  |
| 2. | இடைக்காலம் (கி.பி.1600) | வணரி (crank or pedal) |  |
| 3. | தொழிற்புரட்சி (கி.பி.1900) | பொறி (engine) |  |
| 4. | கி.பி.1920 | மின்னோடி (motor) |  |
| 5. | கி.பி.1950 | பணிப்பியங்கி (servo mechanism) | } |
# கடைசல் இயந்திரம்

## உருவங்கள்

- உருளை (cylinder)
- கூம்பு (cone)
- கோளம், பந்து (sphere)
# கடைசல் இயந்திரம்

## எந்திர வினைகள்

இதன் மூலம் செய்யக்கூடிய வினைகள்:  
- கடைதல் (turning)
- முகக்கடைதல் (face turning)
- கூம்புதல் (tapering)
- துளையிடுதல் (drilling & boring)
- மரையிடுதல் (threading)
- பொளைதல் (knurling)
- காடி எடுத்தல் (grooving)
- மூலை மழுக்குதல் (chamfering or filleting)
- சீராக்குதல் (finishing)
# கடைசல் இயந்திரம்

## பாகங்கள்

- தளம் (bed & base)
- தலைப் பகுதி (head stock)- சுழலியை சுழற்றும் இயங்குகருவிகள் உள்ள பகுதி.
- சுழலி (spindle)- பிடிப்பியை பொருத்துமிடம்.
- பிடிப்பி &(chuck)&(chuck key)- மூலப்பொருளை கவ்விக்கொள்ளும் கருவி.
- பின் தாங்கி (tail stock) - மூலப்பொருளை தாங்கவோ துளைகருவியை பிடிக்கவோ உதவுமிடம்.
- கருவிப்பீடம் (tool rest) - கருவிகளை தாங்கிப்பிடிக்குமிடம்.
- திருகேற்றி (lead screw) - கருவிப்பீடத்தின் அசைவுகளை கட்டுப்படுத்தும் கருவி.
# கடைசல் இயந்திரம்

## வகைகள்

- 1.மர உருளுருவாக்கி (Woodworking lathes)
- 2.உலோக உருளுருவாக்கி(Metalworking lathes)
:*2.1.சுழல்படுகை உருளுருவாக்கி (turret lathe)
:*2.2.நங்கூரவுருளை உருளுருவாக்கி (capstan lathe)
:*2.3.க.எ.க. உருளுருவாக்கி(க.எ.க.-கனிணி என் கட்டுப்பாடு) (CNC lathe)
:*2.4.பகுதானியங்கி உருளுருவாக்கி (semi automatic)
- 3.கண்ணாடி உருளுருவாக்கி (Glassworking lathes)
- 4.தகர உருளுருவாக்கி (Metal spinning lathes)
- 5.ஆபரண உருளுருவாக்கி (Ornamental turning lathes)
- 6.கடிகார உருளுருவாக்கி (Watchmaker's lathes)
- 7.திருகுருவாக்கி (screw lathe)
# கடைசல் இயந்திரம்

## தொழிற்புரட்சி

இக்கடைசல் இயந்திரங்கள் இல்லாமல் 18ஆம் நூற்றாண்டில் தொழிற்புரட்சி நடந்திருக்க இயலாது. மரபு சார்ந்த வகைகள் என்று தற்போது வகைப்படுத்தப்படும் இயந்திரங்களான இக்கடைசல் இயந்திரம் மற்றும் அலைவு மைய இயந்திரங்கள் போன்றவை தொழிற்புரட்சியில் பெரும் பங்கு வகித்தவை. கடைசல் இயந்திரம் தவிர்த்து அகழ் இயந்திரமும் உள் எரி பொறி, நீராவிப் பொறி போன்ற முக்கியப் பொறிகளில் துளையிடுவதற்கு பயன்படுத்தப்பட்டன.
# வெளி இணைப்புகள் காணொளி

- 1.http://www.youtube.com/watch?v=9DXVOP0ZpEI
இவ்வெளி இணைப்பின் வலப்பக்கம் வரும் காணொளிகள் அனைத்தும் இவ்வெந்திரம் தொடர்பானதே.
# நடுவமெரிக்கப் பிரமிடுகளின் பட்டியல்

## வெளியிணைப்புகள்

- பிரமிடுகள்
# கிறிஸ்து பெயராக்கம்

**கிறிஸ்து பெயராக்கம்** (*Christogram*) என்பது இயேசு கிறிஸ்துவின் பெயரைக் குறிக்க ஒன்று அல்லது பல எழுத்துக்களை இணைத்து உருவாக்கப்படுகின்ற கிறித்தவ அடையாளம் ஆகும். வெவ்வேறு கிறித்தவ சபைகள் வெவ்வேறு அடையாளங்களைக் கொண்டு இயேசு கிறிஸ்துவைக் குறிப்பிடுகின்றன. எடுத்துக்காட்டாக, *IHS* என்னும் பெயராக்கம் இயேசுவின் திருப்பெயரைக் குறிக்கவும், *ICXC* என்னும் பெயராக்கம் கிறிஸ்துவைக் குறிக்கவும் பயன்படுகின்றன.
# கிறிஸ்து பெயராக்கம்

## கீழைத் திருச்சபை

கீழைத் திருச்சபையில் மிகப் பெரும்பான்மையாகப் பயன்படுத்தப்படும் கிறிஸ்து பெயராக்கம் "ICXC" என்னும் கிரேக்க வடிவம் ஆகும். இது "இயேசு கிறிஸ்து" என்னும் பெயரின் சுருக்கம் ஆகும். இது ΙΗΣΟΥΣ ΧΡΙΣΤΟΣ ("IHCOYC XPICTOC") (Iesous Christos) என்னும் இரு கிரேக்க சொற்கள் ஒவ்வொன்றின் முதல் எழுத்தையும் இறுதி எழுத்தையும் கொண்டு ஆக்கப்பட்டது. திருப்படிமங்களில் இப்பெயராக்கம் இரண்டாகப் பிரிக்கப்பட்டு, படிமத்தின் இடப்புறம் "IC", வலப்புறம் "XC" என்று எழுதப்படுவதுண்டு. இது புனிதம் நிறைந்த பெயர் என்பதைக் குறிக்க எழுத்துகளின் மேல் கோடு இடுவது வழக்கம்.  
இப்பெயர் "இயேசு கிறிஸ்து வெல்கிறார்" என்னும் பொருளைக் குறிக்க "ICXC NIKA" என்று எழுதப்படுவதும் உண்டு. இயேசு கிறிஸ்துவை "ஆண்டவர்" எனச் சித்தரிக்கும் கீழைச் சபைப் படிமங்களில் அவருடைய வலது கை விரல்கள் IC, X, C எனக்குறிப்பன போல எழுதப்படுவது வழக்கம்.
# கிறிஸ்து பெயராக்கம்

## மேலைக் கிறித்தவம்: "IHS" அடையாளம்

இலத்தீன் மொழி மரபைச் சார்ந்த மேலைக் கிறித்தவ சபைகளிடையே, நடுக்கால ஐரோப்பாவில் தொடங்கி இன்றும் கத்தோலிக்கர் மற்றும் புரட்டஸ்தாந்து சபையினர் நடுவில் வழக்கமாக "IHS" அல்லது "IHC" என்னும் கிறிஸ்து பெயராக்கம் பயன்படுகிறது. இந்த எழுத்துகள் "இயேசு"வைக் குறிக்கும் கிரேக்கப் பெயரின் முதல் மூன்று எழுத்துகள் ஆகும். அவை "அயோட்டா-ஏட்டா-சிக்மா" (iota-eta-sigma) என்னும் மூன்று எழுத்துகள்.  
கிரேக்கத்தில் "அயோட்டா" எழுத்து "I" எனவும், "ஏட்டா" எழுத்து "H" எனவும், "சிக்மா" எழுத்து பிறைவடிவில் "C" என்றோ அல்லது சொல்லிறுதியில் வரும்போது "S" என்றோ எழுதப்படும். இலத்தீன் அரிச்சுவடியில் "I" என்னும் எழுத்தும் "J" என்னும் எழுத்தும் 17ஆம் நூற்றாண்டுவரை முறையாக வேறுபடுத்தப்படாதிருந்ததால், "JHS", "JHC" எனும் வடிவங்களும் "IHS", "IHC" எனும் வடிவங்களும் தம்முள் இணையானவையே.  
"IHS" என்னும் கிறிஸ்து பெயராக்கத்தை "Iesus Hominum Salvator" என்னும் இலத்தீன் சொற்றொடரின் சுருக்கமாகக் கொண்டு விளக்குவதும் உண்டு. இச்சொற்றொடருக்கு "இயேசு மனிதரின் மீட்பர்" என்பது பொருள். மேலும் "IHS" என்னும் கிறிஸ்து பெயராக்கத்திற்கு "In Hoc Signo" என்னும் இலத்தீன் விளக்கம் தருவதும் உண்டு. இதற்கு "இந்த அடையாளத்தின் வழியாக" ("In This Sign") என்பது பொருள். மன்னன் காண்ஸ்டன்டைன் தம் எதிரிகளை எதிர்த்துப் போரிட்டபோது அவர் சிலுவை அடையாளத்தைக் கொடியாகக் கொண்டுசென்று போரிட்டால் வெற்றியடைவார் என்று ஒரு காட்சியில் அறிந்ததாக ஒரு கதை உண்டு. அக்கதையின் பின்னணியில் தரப்படும் விளக்கமே "இந்த அடையாளத்தின் வழியாக" என்பதாகும். இத்தகைய விளக்கங்களைப் "பிற்பெயராக்கங்கள்" (backronyms) என்பர்.  
இயேசுவின் பெயரைக் குறிக்கும் "IHS" என்னும் பெயராக்கம் மக்களிடையே பரவ புனித சீயேனா பெர்னார்தீனோ (Saint Bernardino of Siena) முக்கிய பங்களித்தார். சூரியனைப் பின்னணியாகக் கொண்டு இப்பெயராக்கம் செய்து, இயேசு என்னும் பெயர் அனைத்திலும் சிறந்தது என்று அவர் குறிப்பிட்டார்.  
பின்னர், இயேசுவின் பெயரைக் குறிக்கும் "IHS" என்னும் பெயராக்கத்தை இயேசு சபையினர் தமதாக்கி, அது உலகெங்கும் பரவ வழிகோலினர்.
# கிறிஸ்து பெயராக்கம்

## இயேசுவைக் குறிக்கும் INRI அடையாளம்

இயேசு சிலுவையில் அறையப்பட்டபோது பிலாத்துவின் கட்டளைப்படி சிலுவையில் ஒரு குற்ற அறிக்கை எபிரேயம், கிரேக்கம், இலத்தீன் ஆகிய மொழிகளில் எழுதிவைக்கப்பட்டது. இலத்தீன் தொடர் "Iesous Nazarenus Rex Iudaeorum" என்றிருந்தது. அதன் சுருக்கச் சொல்லாக்கம் INRI என வரும் அதன் பொருள்: **நாசரேத்து இயேசு யூதர்களின் அரசன்** என்பதாகும் (காண்க: யோவான் 19:19). இப்பெயர் வழக்கமாக இயேசுவைத் தாங்கும் சிலுவையில் எழுதப்பட்டிருக்கும்.
# கிறிஸ்து பெயராக்கம்

## இயேசுவைக் குறிக்கும் ☧ அடையாளம்

இயேசுவுக்குத் "திருப்பொழிவு பெற்றவர்" என்னும் சிறப்புப் பெயர் விவிலியத்தில் உண்டு. அது எபிரேயத்தில் "மெசியா" எனவும் கிரேக்கத்தில் Christos எனவும் வரும். இக்கிரேக்கச் சொல்லில் உள்ள "கி" (Chi), "றோ" (Rho) என்னும் முதல் இரு எழுத்துக்களும் கிரேக்கத்தில் முறையே "X" எனவும் "P" எனவும் எழுதப்படும். இவ்வாறு ☧ (XP) என்னும் அடையாளம் "கிறிஸ்து" (திருப்பொழிவு பெற்றவர்) என்னும் பொருளில் இயேசுவுக்கு அடைமொழியாயிற்று.
# கிறிஸ்து பெயராக்கம்

## இயேசுவைக் குறிக்கும் "மீன்" (ΙΧΘΥΣ) அடையாளம்

கிரேக்க மொழியில் "இக்துஸ்" (ΙΧΘΥΣ, ἰχθύς = ikhthús, ichtus) என்னும் சொல் "மீன்" என்று பொருள்படும். இந்த கிரேக்கச் சொல்லில் அடங்கியுள்ள ஐந்து எழுத்துகளையும் தனித்தனியே பிரித்து அவை ஒவ்வொன்றும் தனித்தனிச் சொற்களின் முதல் எழுத்துக்கள் என்று கொண்டு விளக்கம் அளிப்பது வழக்கம். அதன் விவரம் இதோ:
- (*I*, Iota) : **Ι**ΗΣΟΥΣ (*Iêsoûs*) « இயேசு » ; (= எபிரேய மொழியில் "மீட்பர்").
- (*KH*, Khi) : **Χ**ΡΙΣΤΟΣ (*Khristòs*) « கிறிஸ்து » ; (= கிரேக்க மொழியில் "திருப்பொழிவு பெற்றவர்")
- (*TH*, Thêta) : **Θ**ΕΟΥ (*Theoû*) « கடவுளின் » ;
- (*U*, Upsilon) : **Υ**ΙΟΣ (*Huiòs*) « மகன் » ;
- (*S*, Sigma) : **Σ**ΩΤΗΡ (*Sôtếr*) « மீட்பர் ».
# கிறிஸ்து பெயராக்கம்

## இயேசுவைக் குறிக்கும் அகர னகர எழுத்துக்கள்

கிரேக்க மொழியின் முதல் எழுத்து ஆல்ஃபா (Alpha) et எனவும் இறுதி எழுத்து ஒமெகா (Omega) என்றும் பெயர் கொண்டுள்ளன. அவற்றை α - ω என்று சிறிய எழுத்திலும் A - Ω என்று பெரிய எழுத்திலும் குறிப்பர். இயேசுவே அனைத்தின் முதலும் நிறைவும் (தொடக்கமும் முடிவும்) என்னும் பொருளில் அவரை ஆல்ஃபாவும் ஒமெகாவும் (அகரமும் னகரமும்) என்பது கிறித்தவ வழக்கம்.
# ஃபியூமரிக் அமிலம்

**ஃபியூமரிக் அமிலம்** (Fumaric acid) (அ) ***மாறுபக்க*-பியூட்டீன்டையோயிக் அமிலம்** ஒரு வேதிச் சேர்மமாகும். இதன் வாய்பாடு: HO2CCH=CHCO2H. இந்த வெண் திண்மச் சேர்மம் நிறைவுறா டைகார்பாக்சிலிக் அமிலங்களின் இரண்டு மாற்றியங்களில் ஒன்றாகும். மற்றொன்று, மேலியிக் அமிலமாகும். ஃபியூமரிக் அமிலத்தில் கார்பாக்சிலிக் அமிலத்தொகுதிகள் மாறுபக்கத்திலும், மேலியிக் அமிலத்தில் ஒரேப்பக்கத்திலும் உள்ளன. ஃபியூமரிக் அமிலம் பழச் சுவையைக் கொண்டது. இதன் உப்புகளும், மணமியங்களும் **ஃபியூமரேட்டுகள்** என்றழைக்கப்படுகின்றன. ஃபியூமரிக் அமிலம், அமிலத் தன்மை சீராக்கியாக உணவுச் சேர்ப்பில் உபயோகப்படுத்தப்படுகின்றது (E எண்: E297).
# இடையமெரிக்கப் பண்பாட்டுப் பகுதி

**இடையமெரிக்கப் பண்பாட்டுப் பகுதி** அல்லது **இடை அமெரிக்கப் பண்பாட்டுப் பகுதி** அல்லது **மெசோ-அமெரிக்கா** (*Mesoamerica* அல்லது *Meso-America*) என்பது அமெரிக்கக் கண்டத்தில் உள்ள ஒரு பண்பாட்டுப் பகுதி ஆகும். இது நடு மெக்சிக்கோவில் இருந்து பெலீசு, குவாதமாலா, எல் சல்வடோர், ஒண்டூராசு, நிக்கராகுவா, கொசுத்தாரிக்கா ஆகிய நாடுகள் வரை பரந்துள்ளது. 16 ஆம் , 17 ஆம் நூற்றாண்டுகளில் எசுப்பானியக் குடியேற்றம் ஏற்படுவதற்கு முன்னர் இப் பகுதியில் பல கொலம்பசுக்கு முற்பட்ட சமுதாயங்கள் செழிப்புற வாழ்ந்துள்ளன.  
வரலாற்றுக்கு முந்திய காலத்தில் இப்பகுதியில், பல வேளாண்மை ஊர்களும், பெரிய, சடங்குசார்ந்த அரசியல்-சமயத் தலைநகரங்களும் இருந்தன. இந்தப்பகுதி, அமெரிக்காக் கண்டத்தின் மிகச் சிக்கலானதும், உயர் முன்னேற்றம் அடைந்ததுமான பல பண்பாடுகளைக் கொண்டிருந்தது. இவற்றுள், ஒல்மெக், சப்போட்டெக், தியோத்திவாக்கன், மாயன், மிக்சுட்டெக், டோட்டோனாக், அசுட்டெக் போன்றவை அடங்கும்.
# இடையமெரிக்கப் பண்பாட்டுப் பகுதி

## சொற்பிறப்பும் வரைவிலக்கணமும்

*இடையமெரிக்கா* என்னும் சொல் *மெசோஅமெரிக்கா* *(Mesoamerica)* என்னும் கிரேக்கச் சொல்லுக்கு இணையான தமிழ்ச் சொல். அமெரிக்காவின் ஒரு பகுதியை ஒருங்கே குறிப்பதற்காக, செருமானிய இனப்பண்பாட்டியலாளர் பால் கெர்ச்சோஃப் என்பவர் இச்சொல்லை முதன் முதலில் பயன்படுத்தினார். இன்றைய தென் மெக்சிக்கோ, குவாத்தமாலா, பெலீசு, எல் சல்வடோர், மேற்கு ஒண்டூராசு, நிக்கராகுவாவின் பசுபிக் தாழ்நிலப் பகுதிகள், வடமேற்குக் கொசுத்தாரிக்கா ஆகியவற்றை உள்ளடக்கிய பகுதியில் நிலவிய பல்வேறு கொலம்பசுக்கு முந்திய பண்பாடுகள் இடையே ஒத்ததன்மைகள் இருப்பதைக் கெர்ச்சோஃப் கவனித்தார். 20 ஆம் நூற்றாண்டின் முற்பகுதியில் நிலவிய தொல்லியல் கோட்பாடுகளுக்கு அமையவும், ஏறக்குறைய ஓராயிரம் ஆண்டுகளாக இப்பகுதிக்கு உள்ளிருந்தும் வெளியில் இருந்து இடம்பெற்ற தொடர்புகளினால் ஏற்பட்ட பண்பாட்டு ஒப்புமைகளை அடிப்படையாகக் கொண்டும், இப் பகுதியை அவர் ஒரு பண்பாட்டுப் பகுதி என வரையறுத்தார்.  
இப் பண்பாட்டு ஒப்புமைகளுள், நிலையான வாழ்க்கை முறைக்கான மாற்றம், வேளாண்மை, இருவித காலக்கணிப்பு முறைகள், 20 ஐ அடிப்படையாகக் கொண்ட எண்முறை, படவெழுத்து முறை, பல்வேறு வகையான பலி கொடுத்தல் செயற்பாடுகள், சிக்கலான பொதுக் கருத்தியல்சார் கருத்துருக்கள் என்பனவும் அடங்கும். இப்பகுதியில் வழங்கும் மொழிகளிடையே உள்ள இலக்கணக் கூறுகளின் ஒப்புமையை அடிப்படையாகக் கொண்டு இது ஒரு மொழியியல் பகுதி எனவும் காட்டப்பட்டுள்ளது.  
தொல்லியல், இனவரலாற்றியல் துறைகளுக்கு அப்பால், இச் சொல் தற்காலத்தில், நடு அமெரிக்க நாடுகளையும், மெக்சிக்கோவின் ஒன்பது தென்கிழக்கு மாநிலங்களையும் உள்ளடக்கிய இடையமெரிக்கப் பகுதி என்னும் பொருளாதாரப் பகுதியையும் குறிக்கும்.
# இடையமெரிக்கப் பண்பாட்டுப் பகுதி

## புவியியல்

இடையமெரிக்கப் பண்பாட்டுப் பகுதி, 10°, 22° குறுக்குக் கோடுகளுக்கு இடையே காணப்படுவதும், வட அமெரிக்காவையும், தென்னமெரிக்காவையும் இணைப்பதுமான நிலத்தொடுப்புப் பகுதியில் அமைந்துள்ளது. நடுவமெரிக்கா, சூழல்மண்டலங்கள், இடக்கிடப்பு வலயங்கள், சூழல் அமைவு என்பவற்றை உள்ளடக்கிய சிக்கலான ஒரு சேர்க்கையாக அமைந்துள்ளது. தொல்லியலாளரும், மானிடவியலாளருமான மைக்கேல், டி. கோ என்பவர் இவ்வாறான சூழ்நிலைக் கூறுகளைத் *தாழ்நிலங்கள்*, *உயர்நிலங்கள்* என இரண்டு பெரும் பிரிவுகளாகப் பிரித்துள்ளார். இவ்வகைப்பாட்டில் கடல் மட்டத்துக்கும் அதிலிருந்து 1000 மீட்டர் உயரத்துக்கும் இடைப்பட்ட பகுதிகள் தாழ்நிலங்கள் எனவும், கடல்மட்டத்தில் இருந்து 1000 மீட்டர்களுக்கும், 2000 மீட்டர்களுக்கும் இடையில் உள்ளவை உயர்நிலங்கள் எனவும் வரையறுக்கப்பட்டுள்ளன. தாழ்நிலப் பகுதிகளில்; பசிபிக் கடல், மெக்சிக்கோ குடா, கரிபியக் கடல் ஆகியவற்றின் கரையோரப் பகுதிகளில் காணப்படுவது போலவே; தாழ்வெப்பமண்டலக் காலநிலையும், வெப்பமண்டலக் காலநிலையும் நிலவுகின்றன. உயர்நிலப் பகுதியில் இதைவிடக் கூடிய அளவில் காலநிலை மாறுபாடுகள் காணப்படுகின்றன. உலர் வெப்பமண்டலக் காலநிலை தொடக்கம், குளிரான மலைப்பகுதிக் காலநிலை வரை இப்பகுதியில் காலநிலைகள் பல்வேறுபட்டுக் காணப்படுகின்றன. எனினும், முதன்மையாகக் காணப்படுவது, மிதமான மழைவீழ்ச்சியுடனும் இதமான வெப்பநிலையுடனும் கூடிய மிதவெப்பமண்டலக் காலநிலையாகும். மழை வீழ்ச்சியும் பல்வேறுபட்டுக் காணப்படுகின்றது. ஒவக்சாக்கா, வட யுக்கட்டான் பகுதிகள் உலர்வானவையாகவும், தெற்கே பசிபிக், கரிபியக் கரையோரமாக அமைந்த பகுதிகள் ஈரவலயப் பகுதிகளாகவும் உள்ளன.
# இடையமெரிக்கப் பண்பாட்டுப் பகுதி

## புவியியல்

### இடக்கிடப்பு

இடையமெரிக்கப் பண்பாட்டுப் பகுதியின் இடக்கிடப்பு பெருமளவுக்கு வேறுபாடுகளை உடையதாக உள்ளது. மெக்சிக்கோப் பள்ளத்தாக்கைச் சூழ அமைந்துள்ள உயரமான மலைச் சிகரங்கள், மத்தியில் அமைந்த சியெரா மாட்ரே மலைகள் என்பவை தொடக்கம், வட யுகடான் தீபகற்பத்தில் உள்ள தாழ்வான சமவெளிகள் வரை பல இடக்கிடப்பு வகைகளை இங்கே காணலாம். இடையமெரிக்காவில் உள்ள மிக உயரமான மலை பிக்கோ டி ஒரிசாபா ஆகும். ஒரு உறங்கு எரிமலையான இது, புவேப்லாவுக்கும் வேராக்குரூசுக்கும் இடையில் உள்ள எல்லைப் பகுதியில் அமைந்துள்ளது. இதன் உயரம் 5,636 மீட்டர் (18,490 அடி).  
பல சிறிய தொடர்களைக் கொண்ட சியெரா மாட்ரே மலைத்தொடர் வடக்கு நடு அமெரிக்காவில் இருந்து கொசுத்தாரிக்கா ஊடாகத் தெற்கு நோக்கிச் செல்கிறது. இத்தொடர் எரிமலைகளைக் கொண்டது. சியெரா மாட்ரே தொடரில் செயற்பாடு அற்றனவும், செயற்படுவனவும் ஆகிய 83 எரிமலைகள் உள்ளன. இவற்றுள் 13 மெக்சிக்கோவிலும், 37 குவாத்தமாலாவிலும், 23 எல் சல்வடோரிலும், 25 நிக்கராகுவாவிலும், 3 வடமேற்குக் கொசுத்தாரிக்காவிலும் உள்ளன. இவற்றில் 16 இன்னும் செயற்பாடு உள்ளவையாக இருப்பதாக மிச்சிகன் தொழில்நுட்பப் பல்கலைக்கழகம் கூறுகிறது. செயற்பாடுள்ள எரிமலைகளில், 5,452 மீட்டர் (17,887 அடி) உயரமான "போப்போகட்டெப்பெட்டில்" என்னும் எரிமலையே மிகவும் உயரமானது. நகுவாட்டில் மொழிப் பெயரையே இன்னும் தக்கவைத்துக் கொண்டிருக்கும் இந்த எரிமலை மெக்சிக்கோ நகரில் இருந்து தென்கிழக்கே 70 கிலோ மீட்டர் (43 மைல்) தொலைவில் அமைந்துள்ளது. மெக்சிக்கோ - குவாத்தமாலா எல்லையில் அமைந்துள்ள "தக்கானா எரிமலை]]"; குவாத்தமாலாவில் உள்ள "தசுமுல்க்கோ எரிமலை", "சாந்தமரியா எரிமலை"; எல் சல்வடோரில் அமைந்துள்ள "இசால்கோ எரிமலை"; நிக்கராகுவாவில் உள்ள "மொமோட்டோம்போ எரிமலை"; கொசுத்தாரிக்காவில் உள்ள "அரேனல் எரிமலை" என்பன நடுஅமெரிக்காவில் உள்ள பிற குறிப்பிடத்தக்க எரிமலைகள்.  
தெகுவாந்தப்பெக் நிலத்தொடுப்பு இங்குள்ள முக்கியமான ஒரு இடக்கிடப்பு அம்சமாக விளங்குகிறது. தாழ்வான சமநிலமான இது, சியெரா மாட்ரே டெல் சூர், சியெரா மாட்ரே டி சியாப்பாசு என்பவற்றுக்கிடையே, சியெரா மாட்ரே மலைத்தொடரைப் பிரிக்கிறது. இந்த நிலத்தொடுப்பின் மிக உயரமான பகுதி கடல் மட்டத்தில் இருந்து 224 மீட்டர் (735 அடி) உயரம் கொண்டது. இத் தொடுப்பே மெக்சிக்கோக் குடாவுக்கும், மெக்சிக்கோவில் உள்ள பசுபிக் பெருங்கடல் கரைக்கும் இடையிலான மிகக் குறைந்த தூரமாகவும் உள்ளது. இத்தூரம் ஏறத்தாழ 200 கி.மீ. (120 மைல்). இத் தொடுப்பின் வடக்குப் பகுதி சதுப்பு நிலமாகவும், அடர்த்தியான காடுகளினால் மூடப்பட்டு இருந்தாலும், சியெரா மாட்ரே தொடருக்குள் இது மிகக்குறைந்த தூரமாக இருப்பதால், இத் தொடுப்பு, இடையமெரிக்கப் பண்பாட்டுப் பகுதிக்குள் ஒரு முக்கியமான போக்குவரத்து, தொடர்பாடல், பொருளாதாரத் தொடர்பு வழியாக விளங்குகிறது.
# இடையமெரிக்கப் பண்பாட்டுப் பகுதி

## புவியியல்

### ஆறுகளும், ஏரிகளும்

வடக்கு மாயன் தாழ்நிலங்களுக்கு வெளியே, இடையமெரிக்கப் பண்பாட்டுப் பகுதி முழுதும் ஆறுகள் உள்ளன. பல மிக முக்கியமான ஆறுகளின் வழி நெடுகிலும் பல மனிதக் குடியிருப்புக்கள் உருவாகின. இடையமெரிக்கப் பண்பாட்டுப் பகுதியின் மிக நீளமான ஆறு உசுமக்கிந்தா. குவாத்தமாலாவில் சாலினாசு, பசியன் ஆறு என்பன இணையும் இடத்தில் தொடங்கும் இந்த ஆறு, வடக்கு நோக்கி 970 கி.மீ. (600 மைல்) ஓடி மெக்சிக்கோ குடாவில் கலக்கின்றது. இவ்வாற்றில் 480 கி.மீ. (300 மைல்) தூரம் கப்பல்கள் செல்ல முடியும். ரியோ கிரான்டே டி சந்தியாகோ, கிரிசல்வா ஆறு, மோத்தகுவா ஆறு, உலுவா ஆறு, ஒன்டோ ஆறு என்பனவும் இப்பகுதியில் உள்ள குறிப்பிடத்தக்க ஆறுகள். வடக்கு மாயன் தாழ்நிலங்களில், சிறப்பாக யுக்கட்டான் தீவக்குறையின் வடக்குப் பகுதியில் ஆறுகள் எதுவும் கிடையா. அத்துடன் ஏரிகளும் இப்பகுதியில் இல்லை. நிலத்தடி நீரே இப்பகுதியின் முக்கியமான நீர் மூலம் ஆகும்.  
8,264 ச.கி.மீ. (3,191 ச.மைல்) பரப்பளவு கொண்ட நிக்கராகுவா ஏரியே இடையமெரிக்கப் பண்பாட்டுப் பகுதியில் உள்ள மிகப்பெரிய ஏரி. சப்பாலா ஏரி மெக்சிக்கோவின் மிகப்பெரிய நன்னீர் ஏரி. எனினும், அசுட்டெக் பேரரசின் தலைநகரான தெனோச்சித்தித்லானைத் தன் கரையில் கொண்டிருந்த தெக்சுக்கோக்கோ ஏரியே பரவலாக அறியப் பெற்றது. வடக்குக் குவாத்தமாலாவில் பெட்டென் இட்சா ஏரிக் கரையில் அமைந்திருந்த தயாசால் என்னும் நகரமே கடைசிச் சுதந்திர மாயன் நகரமாக 1697 ஆம் ஆண்டுவரை இருந்தது. இதனால், இந்த ஏரியும் வரலாற்று முக்கியத்துவம் கொண்டது. அதித்லான் ஏரி, இசபல் ஏரி, குயிசா ஏரி, லெமோவா ஏரி, மனாகுவா ஏரி என்பன பிற முக்கியமான ஏரிகள்.
# பாரம் (ஊர்)

குறிஞ்சிப்பாட்டு என்னும் சங்ககால நூல் 99 மலர்களின் பெயர்களைத் தொகுத்துக் கூறுகிறது. அவற்றுள் ஒன்று பாரம் என்னும் மலர். இக்காலத்தில் பாரிசாதம் என்னும் பெயரால் வழங்கப்படும் மலர் இது ஆகலாம். இந்தப் பாரம் மலர் மிகுதியாகப் பூத்திருந்த ஊர் **பாரம்**. இப்போது கேரள மாநிலம் கசரக்கோடு மாவட்டத்தில் அக்காலத்தில் இருந்த ஊர் பாரம் என எண்ணிப்பார்க்க முடிகிறது.
# பாரம் (ஊர்)

## பாரம் பற்றிய செய்திகள்

- சந்தன மரத்தைக் காவல்மரமாகக் கொண்ட நன்னன் பாரம் என்னும் ஊரைத் தலைநகராகக் கொண்டு ஆட்சி புரிந்துவந்தான்.
- பாரம் என்னும் ஊரை மிஞிலி என்பவன் பாதுகாத்துவந்தான்.
- தொல்காப்பியத்துக்குப் பாயிரம் தந்துள்ள பனம்பாரனார் வாழ்ந்த ஊர் பனைமரங்களும் பாரமலர்களும் மிக்க பனம்பாரம். இது கடலால் கொள்ளப்பட்டது.
- பதிற்றுப்பத்து மூன்றாம் பத்தின் தலைவன் பல்யானைச் செல்கெழு குட்டுவனைத் துறவு பூணச் செய்து தன்னோடிருந்து தவம் மேற்கொள்ள அழைத்துச் சென்ற நெடும்பாரதாயனார் இந்தப் பாரம் ஊரில் வாழ்ந்தவர்.
- பாரம் என்னும் சொல் சுமை என்னும் பொருளில் சங்கநூல்களிலும் கையாளப்பட்டுள்ளது.
# பருவூர்ப் பறந்தலை

கடலூர் மாவட்டம் விருத்தாச்சலம் எனப்படும் பழமலை ஊரைச் சூழ்ந்துள்ள ஊர்களில் ஒன்று பருவூர்.  
இது சங்ககாலத்தில் நெல் விளையும் நிலமாகத் திகழ்ந்தது.  
(இந்த ஊரில் சேர வேந்தன் பொறையனும் பாண்டியனும் ஒன்று சேர்ந்து சோழனைத் தாக்கினர்.)  
சோழப் பெருவேந்தன் சார்பில் அஃதை என்ற பெண்ணின் தந்தை போரிட்டான்.  
போரில் இருபெரு வேந்தரும் மாண்டனர். போர் நடந்த இடம் பருவூர்ப் பறந்தலை. இந்தப் போரில் இருபெரு வேந்தந்தர்களின் போர்யானைகளையும் அஃதை-தந்தை கைப்பற்றிக்கொண்டான்.  
இந்தச் செய்தி ஊருக்கெல்லாம் தெரிந்தது போலத் தலைவன் பரத்தை ஒருத்தியோடு ஊரில் திரிந்தது ஊருக்கெல்லாம் தெரிந்துவிட்டது என்று தோழி தலைவனிடம் கூறித் தலைவனை அவன் வீட்டுக்குள் நுழையக்கூடாது என்று சொல்லித் தடுப்பதாகப் பாடல் அமைந்துள்ளது.  
பாடலைப் பாடிய புலவர் மருதம் பாடிய இளங்கடுங்கோ. பாடல் அகநானூறு 96.
# மைல்கல் (செயற்திட்ட மேலாண்மை)

செயற்திட்ட மேலாண்மையில் **மைல்கல்** என்பது ஒரு தொகுதிப் பணிகள் நிறைவு செய்யப்பட்ட முடிவைக் குறிக்கும். ஒரு திட்டம் தனது கால அட்டவணையில் உள்ளதாக எனக் கணிக்க மைல்கல்கள் உதவுகின்றன. குறிப்பிட்ட இலக்குகள் எட்டப்பட்டால் அவற்றின் அடிப்படையில் செயற்திட்டத்தைத் தொடரவும், அப்படி இல்லையென்றால் தகுந்த மாற்றங்களைச் செய்யவும் மைல்கல்கள் உதவுகின்றன.
# பணி (செயற்திட்ட மேலாண்மை)

செயற்திட்ட மேலாண்மையில், **பணி** என்பது காலம், செலவு, வளத் தேவைகள் வரையறை செய்யப்பட்ட ஒரு வேலைக் கூறு ஆகும். ஒரு செயற்திட்டத்தை பணிகளாகப் பிரித்து, அந்தப் பணிகளை நிறைவேற்றுவதன் மூலம் செயற்திட்டத்தை நிறைவேற்றலாம். செயற்திட்டத்துக்கு தேவையான வளங்களை அறியவும், கால அட்டவணையைச் செய்யவும் அதை பணிகளாகப் பிரிப்பது முக்கியமாகிறது.
# செயற்திட்ட முக்கோணம்

**செயற்திட்ட முக்கோணம்** என்பது ஒரு செயற்திட்டத்தில் முக்கியம் பெறும் மூன்று காரணிகளையும் காட்சிப்படுத்தி, அவை ஒவ்வொன்றும் ஒன்றோடு ஒன்று போட்டி போடுகின்றன என்பதைச் சுட்டிக் காட்டும் ஒரு வரைபடம் ஆகும். பொதுவாக நேரம், தரம், நிதி ஆகிய மூன்றில் இரண்டையே தெரிவு செய்ய முடியும். எ.கா வேகமாவும் தரமாகவும் செய்ய வேண்டுமாயின் கூடிய நிதி தேவை. வேகமாகவும் குறைந்த செலவில் செய்ய வேண்டுமாயின் தரம் குறையும்.
# பணி இலக்குக் கூற்று

**பணி இலக்குக் கூற்று** (Mission Statement) என்பது ஒர் அமைப்பின் செயற்பாடுகள் என்ன, பயனாளர்கள் யார், சிறப்புகள் என்ன, உத்திகள் அல்லது நுட்பங்கள் எவை என்பதை சுருக்கமாகத் தரும் கூற்று ஆகும். தொலைநோக்குக் கூற்று பரந்த பார்வையுடன் அமைய, பணி இலக்குக் கூற்று துல்லியமாக அமையும். இவை அமைப்பின் வியூக திட்டமிடலின் ஒரு அங்கமாகும். திறனான பணி இலக்குக் கூற்று அமைப்புக்கு வழிகாட்டியாகவும், ஊக்கியாகவும் இருக்கும்.
# ஏ. நவநீதகிருஷ்ணன்

**ஏ. நவநீதகிருஷ்ணன்** என்பவர் 2011 ஆம் ஆண்டில் அதிமுக ஆட்சி ஏற்பட்டவுடன் நியமிக்கப்பட்ட தமிழக அரசுத் தலைமை வழக்குரைஞர் ஆவார். இவர் தஞ்சாவூர் மாவட்டம், ஒரத்தநாடு வட்டம், மேற்கு பொன்னாப்பூர் கிராமத்தில் பிறந்தவர். தஞ்சாவூர் பூண்டி புஷ்பம் கல்லூரியில் பட்டப் படிப்பு பயின்ற இவர், சென்னை அரசு சட்டக் கல்லூரியில் சட்டப் படிப்பை முடித்தார். கடந்த 27 ஆண்டுகளுக்கும் மேலாக வழக்கறிஞராக பணியாற்றி வருகிறார். சென்னை உயர் நீதிமன்றத்தில் அரசு குற்றவியல் கூடுதல் தலைமை வழக்கறிஞர், தமிழ்நாடு அரசுப் பணியாளர் தேர்வாணைய தலைவர், தஞ்சாவூர் ராஜா சரபோஜி அரசு கலைக்கல்லூரியில் பகுதி நேர விரிவுரையாளர் ஆகிய பொறுப்புகளில் பணியாற்றியுள்ளார். வருமானத்துக்கு அதிகமாக சொத்து சேர்த்ததாக தொடரப்பட்ட வழக்கில் முதல்வர் ஜெயலலிதாவுக்கு ஆதரவாக நவநீதகிருஷ்ணன் ஆஜராகியுள்ளார். இந்திய நாடாளுமன்றத்தின் மேலவையான மாநிலங்களவை உறுப்பினர் டி. எம். செல்வகணபதி தகுதி நீக்கம் செய்யப்பட்டதையடுத்து ஏற்பட்ட வெற்றிடத்தை நிரப்புவதற்காக நடத்தப்பட்ட இடைத் தேர்தலில், அ.தி.மு.க.வைச்சேர்ந்த ஏ.நவநீதகிருஷ்ணன் ஜூன் 26, 2014 முதல் ஜூன் 29, 2016 வரையிலான காலத்துக்கு தேர்ந்தெடுக்கப்பட்டார்.
# செயற்திட்ட மேலாண்மைத் தலைப்புகள் பட்டியல்

- செயற்திட்டம் - project
- portfolio management
- program management
- செயற்திட்ட மேலாண்மை
:* செயற்திட்ட ஒருங்கிணைப்பு  
- இலக்கு
- வாய்ப்பு
- Uncertainty
- இடர்
- சந்தர்ப்பச்செலவு
- தேவைகள் - Requirements
- Requirement prioritization
- Deliverable
- Responsibility assignment matrix
- பணி
- வளங்கள்
:* Subject-matter expert
- Issue
- சார்புநிலை
# செயற்திட்ட மேலாண்மைத் தலைப்புகள் பட்டியல்

## செயற்திட்ட கட்டுறுக்கள்

- கட்டுறு
- செயற்பரப்பு
- செலவு
- கால அட்டவணை
- performance
- மூன்று கட்டுறுக்கள்: செயற்பரப்பு, நேரம், செலவு
- மேலதிக கட்டுறுக்கள்: தரம், வளங்கள், இடர்கள்
# செயற்திட்ட மேலாண்மைத் தலைப்புகள் பட்டியல்

## செயற்திட்ட மேலாண்மை திறன்கள்

### உறவாடல் திறன்கள்

- தொடர்பாடல் – communication
- தலைமைத்துவம் – leadership
- ஊக்குவிப்பு – moativation
- முரண்பாடு தீர்த்தல் – conflict resolution
- பேச்சுவார்த்தை – negotiation
- சிக்கல் தீர்த்தல் – problem solving
# செயற்திட்ட மேலாண்மைத் தலைப்புகள் பட்டியல்

## செயற்திட்ட மேலாண்மை திறன்கள்

### பொது மேலாண்மைத் அறிவும் திறங்களும்

- நிதியியல்
- கணக்கியல்
- கொள்முதலும் ஒப்பந்தங்களும்
- விற்பனையும் சந்தைப்படுத்தலும்
- உற்பத்தி
- அமைப்புகளின் நடத்தைகள்
- நலமும் பாதுகாப்பும்
- தகவல் தொடர்பாடல் தொழில்நுட்பம்
# செயற்திட்ட மேலாண்மைத் தலைப்புகள் பட்டியல்

## செயற்திட்ட மேலாண்மை திறன்கள்

### செயற்திட்ட சூழலைப் புரிந்து கொள்ளல்

- பண்பாடு & சமூகம்
- சர்வதேசம், அரசியல்
- பெளதீகச் சூழல்
# செயற்திட்ட மேலாண்மைத் தலைப்புகள் பட்டியல்

## செயற்திட்ட மேலாண்மை திறன்கள்

### செயற்கள அறிவு, சீர்தரங்கள், விதிகள்

- functional disciplines
- நுட்பவியல் கூறுகள்
- துறைசார் விடயங்கள்
# செயற்திட்ட மேலாண்மைத் தலைப்புகள் பட்டியல்

## செயற்திட்ட பங்குத்தாரர்கள்

- வாடிக்கையாளர்கள்/பயனாளர்கள்/செயற்திட்ட ஆதரவாளர்கள்
- செயற்திட்ட அணி
:* செயற்திட்ட முகாமையாளர்/மேலாளார்
- அமைப்பு
# செயற்திட்டப் பட்டயம்

**செயற்திட்டப் பட்டயம்** அல்லது **செயற்திட்ட வரையறை** என்பது செயற்திட்டத்தின் முக்கிய உற்பத்திகள் (key deliverables), செயற்பரப்பு, நிதி மற்றும் வளங்கள், முன்னுரிமைகள், பங்காளர்கள் (பயனாளர்கள், செயற்திட்ட முகாமையாளர், அணி) உட்பட்டவற்றை எடுத்துரைக்கும் ஆவணம் ஆகும். இது பொதுவாக யார் செயற்திட்டத்தை வேண்டுகிறார்களோ அவர்களால் செயற்திட்ட முகாமையாளரின் உள்ளீடுகளோடு உருவாக்கப்படும். இது ஒரு மேல் நிலை ஆவணம் ஆகும்.
# செயற்திட்டப் பட்டயம்

## பட்டயம் பதில் தரவேண்டிய முக்கிய கேள்விகள்

- என்ன நிறுவனத் தேவையை இந்த செயற்திட்டம் நிறைவு செய்கிறது?
- இந்த செயற்திட்டத்தின் நோக்கம் என்ன?
- இந்த செயற்திட்டம் நிறுவனத்தில் எந்த வியூக நோக்கங்களை நிறைவேற்றுகிறது?
- வாடிக்கையாளரின் முன்னிரிமைகள் எவை? காலம், செலவு, தரம், செயற்பரப்பு?
- வாடிக்கையாளரின் எந்தளவு இடரைப் பொறுத்துக் கொள்வார்?
- எந்தவகை மனித வளங்கள் இந்த செயற்திட்டத்துக்கு தேவை?
- Deliverables எவை?
- மைல்கல்கள் எவை?
# ஹெர்வால்ட் ராம்ஸ்போத்தம், முதலாம் சோல்பரி பிரபு

**ஹெர்வால்ட் ராம்ஸ்போத்தம், முதலாம் சோல்பரி பிரபு** (*Herwald Ramsbotham, 1st Viscount Soulbury*, 6 மார்ச் 1887 &ndash; 30 சனவரி 1971) என்பவர் ஐக்கிய இராச்சியத்தைச் சேர்ந்த பழமைவாதக் கட்சி அரசியல்வாதி. இவர் 1931 முதல் 1941 வரை ஐக்கிய இராச்சியத்தில் அமைச்சராகவும் 1949 முதல் 1954 வரை இலங்கையின் மகாதேசாதிபதியாகவும் பணியாற்றினார்.
# ஹெர்வால்ட் ராம்ஸ்போத்தம், முதலாம் சோல்பரி பிரபு

## வாழ்க்கைச் சுருக்கம்

1915 ஆம் ஆண்டில் இராணுவத்தில் தற்காலிக லெப்டினன்ட் ஆகப் பதவி வகித்தவர் பின்னர் கப்டனாகவும், மேஜராகவும் பதவி உயர்வு பெற்றார். 1929 ஆம் ஆண்டில் லான்காஸ்டர் தொகுதியில் போட்டியிட்டு நாடாளுமன்றத்துக்குத் தெரிவானார். 1931 முதல் பல்வேறு அரசுப் பணிகளில் உயர்பதவிகளை வகித்தார். 1941 ஏப்ரலில் அமைச்சரவையில் இணைந்தார். 1941 ஆம் ஆண்டு ஆகத்து மாதத்தில் பக்கிங்ஹாம் கவுண்டியில் "சோல்பரி" ஆக நியமனம் பெற்றார். 1944-1945 வரை சோல்பரி ஆணைக்குழுவின் தலைவராகப் பணியாற்றினார். 1949 முதல் 1954 வரை விடுதலை பெற்ற இலங்கையின் மகாதேசாதிபதியாக ஆறாம் ஜோர்ஜ் மன்னரால் நியமிக்கப்பட்டார். 1954 சூன் மாதத்தில் இவருக்கு பக்கிங்ஹாம் கவுண்டியின் **சோல்பரி பிரபு** (*Viscount Soulbury*) என்ற பட்டம் கொடுக்கப்பட்டது.
# ஹெர்வால்ட் ராம்ஸ்போத்தம், முதலாம் சோல்பரி பிரபு

## குடும்பம்

சோல்பரி பிரபு சனவரி 1971 இல் 83வது அகவையில் காலமானார். இவரது மூத்த மகன் ஜேம்ஸ் ராம்ஸ்போதம் யாழ்ப்பாணம் யோகசுவாமிகளின் துறவுச் சீடர்களில் ஒருவராவார். கடைசி மகன் பீட்டர் ராம்ஸ்போத்தம் 1974 முதல் 1977 வரை ஐக்கிய அமெரிக்காவிற்கான பிரித்தானியத் தூதுவராக இருந்தவர்.
# செம்மொழி (இதழ்)

| *செம்மொழி* |  |  |
| --- | --- | --- |
| **வெளியீட்டாளர்** | செம்மொழித் தமிழாய்வு மத்திய நிறுவனம் |  |
| **முதன்மை ஆசிரியர்** | பேராசிரியர் ச. மோகன் |  |
| **வகை** | செய்தி மடல் |  |
| **வெளியீட்டு சுழற்சி** | கால வரையறை குறிப்பிடவில்லை |  |
| **முதல் இதழ்** | 2006 |  |
| **நிறுவனம்** | செம்மொழித் தமிழாய்வு மத்திய நிறுவனம் |  |
| **நகரம்** | சென்னை |  |
| **மாநிலம்** | தமிழ்நாடு |  |
| **நாடு** |  |  |
| **தொடர்பு முகவரி** | செம்மொழிச் செய்திமடல்
செம்மொழித் தமிழாய்வு மத்திய நிறுவனம்,
6, காமராசர் சாலை,
சேப்பாக்கம்,
சென்னை - 600 005,
தமிழ்நாடு,
இந்தியா. |  |
| **வலைப்பக்கம்** | செம்மொழித் தமிழாய்வு மத்திய நிறுவனம் | } |  
**செம்மொழிச் செய்தி மடல்** என்பது சென்னையிலுள்ள செம்மொழித் தமிழாய்வு மத்திய நிறுவனம் மூலம் வெளியிடப்பட்டு வரும் இதழாகும்.இந்த இதழின் முதன்மை ஆசிரியராக பேராசிரியர் ச. மோகன் என்பவரும், ஆசிரியராக பேராசிரியர் க.இராமசாமி என்பவரும், இணையாசிரியர்களாக பேராசிரியர் இ. சுந்தரமூர்த்தி, முனைவர் இரெ.குமரன், முனைவர் ந. அரணமுறுவல் போன்றோர் இருந்து வருகின்றனர்.